
ΠΕ ΡΙΕΧΟΜΕ ΝΑ ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Συμπλήρωση της κοινής Υ.Α. 2025805/2917/0022/93 
(ΦΕΚ 307/Β/30.4.93). 1 

Περιεχόμενο δήλωσης εδ. β παραγρ. 2 άρθρου 3 του Ν. 
2160/93 για την έκδοση ειδικού σήματος λειτουργίας 
σε Τουριστικές Επιχειρήσεις (άρθρ. 2 παρ. 4 - Τουρ. 

Γραφεία, άρθρο 2 παρ. 5 - γραφεία ενοικιάσεως αυτ/ 
των, άρθρο 2 παρ. 6 - Τουριστικά Καταστήματα, άρθρο 


2 παρ. 3 - ναυλομεσιτικά γραφεία) . 2 

Χαρακτηρισμός λιμενικών έργων ως εθνικού επιπέδου . 3 


Όροι και προϋποθέσεις χορήγησης αδειών κυκλοφορίας 
ΦΙΧ αυτοκινήτων σε κατόχους αυτοπροωθούμενων θε- 
ριζοαλωνιστικών μηχανών. 4 

Χορήγηση άδειας ασκήσεως επαγγέλματος Κοινωνικού 
Λειτουργού στην Μπαρζώκα Χαρούλα του Γεωργίου 5 

Σύσταση 18ης Ενιαίας Σχολικής Επιτροπής Δήμου Κερκυ- 
ραίων (Δημοτικό Σχολείο και Νηπιαγωγείο Ποταμού) 
του Νομού Κερκύρας . 6 

Κατάργηση ίδιου Νομικού Προσώπου στο Ν. Λακωνίας με 
την επωνυμία «Κοινοτική Βιβλιοθήκη ΠαπαδιανΙκων» 7 

Σύσταση Αναπτυξιακού Συνδέσμου Κοινοτήτων στο Ν. Ρο¬ 
δόπης . 8 


Διορθώσεις σφαλμάτων 

Διόρθωση σφάλματος στην Φ.12.1/Β3/1308/1994 
απόφαση του Υπουργού Εθνικής Παιδείας και θρη¬ 
σκευμάτων .. 9 


Αριθ. 2040776/4589/0022 (1) 

Συμπλήρωση της κοινής Υ.Α. 2025805/2917/0022/93 (ΦΕΚ 
307/Β/30.4.93). 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, ΕΘΝΙΚΗΣ ΑΜΥΝΑΣ, 
ΕΞΩΤΕΡΙΚΩΝ, ΕΣΩΤΕΡΙΚΩΝ, ΕΘΝΙΚΗΣ ΟΙΚΟΝΟΜΙΑΣ, 
ΟΙΚΟΝΟΜΙΚΩΝ, ΓΕΩΡΓΙΑΣ, ΕΡΓΑΣΙΑΣ, 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ, 
ΔΙΚΑΙΟΣΥΝΗΣ, ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ, 

ΠΟΛΙΤΙΣΜΟΥ, ΤΟΥΡΙΣΜΟΥ, ΕΜΠΟΡΙΚΗΣ ΝΑΥΤΙΛΙΑΣ, 
ΔΗΜΟΣΙΑΣ ΤΑΞΗΣ, ΜΑΚΕΔΟΝΙΑΣ - ΘΡΑΚΗΣ, ΑΙΓΑΙΟΥ, 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ, 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ ΚΑΙ 

ΕΜΠΟΡΙΟΥ ΚΑΙ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του άρθρου 12 παρ. 1, εδ. β' του Ν. 
1351 /83 (ΦΕΚ 56/Α728.4.83) «Εισαγωγή σπουδαστών στην 
Τριτοβάθμια Εκπαίδευση και άλλες διατάξεις», όπως τροπο¬ 
ποιήθηκε με το άρθρο 71, παρ. 4 εδ. α' του Ν. 1566/85 (ΦΕΚ 
167/Α730.9.85) «Δομή και λειτουργία της πρωτοβάθμιας και 
δευτεροβάθμιας εκπαίδευσης και άλλες διατάξεις». 

2. Το άρθρο 29α «έλεγχος των δαπανών που προκαλούν οι 
κανονιστικές διοικητικές πράξεις» του Ν. 1558/85 όπως προ¬ 
στέθηκε με το άρθρο 27 του Ν. 2081/92 (ΦΕΚ 154/Α / 
10.9.92). 

3. Την κοινή υπουργική απόφαση αριθμ. 2025805/2917/ 
0022/93 (ΦΕΚ 307/Β730.4.93) «Τροποποίηση της κοινής 
υπουργικής απόφασης Ε5/1258/86 και αύξηση της μηνιαίας 
αποζημίωσης των σπουδαστών των Τεχνολογικών Εκπαιδευ¬ 
τικών Ιδρυμάτων (Τ.Ε.Ι.) που πραγματοποιούν την άσκηση στο 
επάγγελμα οε υπηρεσίες του Δημοσίου, Ο.Τ.Α., και λοιπά 
Ν.Π.Δ.Δ., επιχειρήσεις και οργανισμούς του ευρύτερου Δη¬ 
μόσιου Τομέα». 

4. Την κοινή απόφαση του Πρωθυπουργού και του Υπουρ¬ 
γού Εθνικής Παιδείας και θρησκευμάτων αριθ. Η. 11086/93 
(ΦΕΚ 842/Β74.11.93) «Αρμοδιότητες Υφυπουργού 
ΥΠ.ΕΘ.Π.Θ.», αποφασίζουμε: 

1. Αντικαθιστούμε την παρ. 7 της κοινής υπουργικής από¬ 
φασης αριθμ. 2025805/2917/0022/93 από τότε που ίσχυσε, 
ως εξής: 

7.α. Από τις διατάξεις αυτής της απόφασης προκαλείται 








4428 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


δαπάνη σε βάρος του κρατικού προϋπολογισμού, του προϋ¬ 
πολογισμού των Ο.Τ.Α. και λοιπών Ν.Π.Δ.Δ., επιχειρήσεων 
και οργανισμών του ευρύτερου Δημόσιου Τομέα, ύψους 
6.848.769.600 δρχ. περίπου για το ακαδημαϊκό έτος 1993 - 
1994 και 6.952.032.000 δρχ. περίπου για το ακαδημαϊκό 
έτος 1994 -1995. Η ανωτέρω δαπάνη θα βαρύνειτον κρατικό 
προϋπολογισμό και τους προϋπολογισμούς των αναφερομέ- 
νων φορέων οικονομικού έτους 1994 όπου έχει γίνει εγγραφή 
σχετικής πίστωσης και οικονομικού έτους 1995 όπου θα γίνει 
σχετική πρόβλεψη. Στην αρχή δε του κάθε οικονομικού έτους 
θα βεβαιώνεται από τις αρμόδιες υπηρεσίες των Υπουργείων 
και τους άλλους φορείς το ύψος των πιστώσεων και ο ΚΑΕ 
που βαρύνει τον κάθε προϋπολογισμό. 

β. Η απόφαση αυτή θα επανεκδίδεται στην αρχή κάθε οικο¬ 
νομικού έτους. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 23 Ιουνίου 1994 

ΟΙ ΥΠΟΥΡΓΟΙ 


ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

ΑΝΑΣΤ. ΠΕΠΟΝΗΣ 

ΕΘΝΙΚΗΣ ΑΜΥΝΑΣ 

ΓΕΡ. ΑΡΣΕΝΗΣ 

ΕΞΩΤΕΡΙΚΩΝ 

ΚΑΡΟΛ. ΠΑΠΟΥΛΙΑΣ 

ΕΣΩΤΕΡΙΚΩΝ 

ΑΘΑΝ. ΤΣΟΧΑΤΖΟΠΟΥΛΟΣ 

ΕΘΝΙΚΗΣ ΟΙΚΟΝΟΜΙΑΣ 

ΙΩΑΝ. ΠΑΠΑΝΤΩΝΙΟΥ 

ΟΙΚΟΝΟΜΙΚΩΝ 

ΑΛΕΞ. ΠΑΠΑΔΟΠΟΥΛΟΣ 

ΓΕΩΡΓΙΑΣ 

ΓΕΩΡΓ. ΜΩΡΑΤΤΗΣ 

ΕΡΓΑΣΙΑΣ 

ΕΥΑΓ. ΓΙΑΝΝΟΠΟΥΛΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦ/ΣΕΩΝ 

ΔΗΜ. ΚΡΕΜΑΣΤΙΝΟΣ 

ΔΙΚΑΙΟΣΥΝΗΣ 

ΓΕΩΡ. ΚΟΥΒΕΛΑΚΗΣ 

ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

ΕΛΕΝΗ ΣΤΕΦΑΝΟΥ 

ΠΟΛΙΤΙΣΜΟΥ 

ΑΘΑΝ. ΜΙΚΡΟΥΤΣΙΚΟΣ 

ΤΟΥΡΙΣΜΟΥ 

ΔΙΟΝ. ΛΙΒΑΝΟΣ 

ΕΜΠΟΡΙΚΗΣ ΝΑΥΤΙΛΙΑΣ 

ΓΕΩΡ. ΚΑΤΣΙΦΑΡΑΣ 

ΔΗΜΟΣΙΑΣ ΤΑΞΗΣ 

ΣΤΥΛ. ΠΑΠΑΘΕΜΕΛΗΣ 

ΜΑΚΕΔΟΝΙΑΣ - ΘΡΑΚΗΣ 

ΚΩΝ/ΝΟΣ ΤΡΙΑΡΙΔΗΣ 

ΑΙΓΑΙΟΥ 

ΚΩΝ/ΝΟΣ ΣΚΑΝΔΑΛΙΔΗΣ 

ΠΕΡΙΒ/ΝΤΟΣ, ΧΩΡ/ΞΙΑΣ & ΔΗΜ. ΕΡΓΩΝ 

ΚΩΝ/ΝΟΣ ΛΑΛΙΩΤΗΣ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ 


ΤΕΧΝΟΛΟΓΙΑΣ ΚΑΙ ΕΜΠΟΡΙΟΥ 

ΚΩΝ/ΝΟΣ ΣΗΜΙΤΗΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΙΩΑΝ. ΧΑΡΑΛΑΜΠΟΥΣ 


-♦- 

Αριθ. 513082/ΕΙΔ. ΑΡΙΘ. 90 (2) 

Περιεχόμενο δήλωσης εδ. β παραγρ. 2 άρθρου 3 του Ν. 
2160/93 για την έκδοση ειδικού σήματος λειτουργίας σε 
Τουριστικές Επιχειρήσεις (άρθρ. 2 παρ. 4 - Τουρ. Γραφεία, 
άρθρο 2 παρ. 5 - γραφεία ενοικιάσεως αυτ/των, άρθρο 2 
παρ. 6 - Τσυριστικά Καταστήματα, άρθρο 2 παρ. 3 - ναυλο- 
μεσιτικά γραφεία). 

Ο ΓΕΝΙΚΟΣ ΓΡΑΜΜΑΤΕΑΣ ΤΟΥ ΕΟΤ 
Έχοντας υπόψη: 

1. Το Ν. 1624/51 «περί ΕΟΤ» όπως τροποποιηθείς ισχύει 
σήμερα. 

2. Τις διατάξεις του άρθρου 2 παρ. 3,4,5 και 6 και του εδ. β 
παρ. 2 του άρθρου 3 του Ν. 2160/93 «Ρυθμίσεις για τον Του¬ 
ρισμό και άλλες διατάξεις». 

3. Την ανάγκη όπως καθοριστεί το περιεχόμενο της υπεύ¬ 
θυνης δήλωσης που προβλέπεται στο εδ. β παρ. 2 άρθρο 


3 Ν. 2160/93 για τις Τουριστικές Επιχειρήσεις. 

4. Τη γνώμη των φορέων του κλάδου. 

5. Τις διατάξεις του άρθρου 27 του Ν. 2081/92, αποφασί¬ 
ζουμε: 

1. Καθορίζουμε το περιεχόμενο της δήλωσης της παρ. 2 
του άρθρου 3 του Ν. 2160/93, η οποία υποβάλλεται στον 
ΕΟΤ από τον εκμεταλλευόμενο Τουριστική επιχείρηση για 
την έκδοση και χορήγηση του ειδικού σήματος λειτουργίας 
αυτής, ως εξής: 

α. Λεπτομερή στοιχεία ταυτότητας του επιχειρηματία ή του 
νόμιμου εκπροσώπου της εταιρείας (ονοματεπώνυμο, πα¬ 
τρώνυμο, δ/νση, στοιχεία ταυτότητας και εκδούσα αστυν. 
αρχή). 

β. Ακριβή επωνυμία και δ/νση της επιχείρησης. 

γ. Αριθμό φορολογικού μητρώου (ΑΦΜ) της επιχείρησης 
και αρμόδια ΔΟΥ. 

δ. Τον εγκεκριμένο τίτλο της Επιχείρησης, εφόσον αυτή 
χρησιμοποιεί τίτλο. 

2. Υπόχρεες για την υποβολή της δήλωσης είναι του Τουρι¬ 
στικές Επιχειρήσεις του άρθρου 2 Ν. 2160/93, δηλαδή τα 
Τουριστικά Γ ραφεία (παρ. 4), τα γραφεία ενοικιάσεως IX αυτ. 
(παρ. 5), τα Τουριστικά Καταστήματα (παρ. 6) και τα ναυλομε- 
σιτικά γραφεία (παρ. 3). 

Η ανωτέρω δήλωση για τη χορήγηση ειδικού σήματος λει¬ 
τουργίας Τουριστικής Επιχείρησης, η οποία υπέχει θέση 
υπεύθυνης δήλωσης του άρθρου 3 του Ν. 1599/86 (ΦΕΚ 
75/Α) με όλες τις σχετικές συνέπειες, υποβάλλεται: 

α. Από τον ασκούντο την επιχειρηματική δραστηριότητα 
προκειμένου για προσωπική επιχείρηση. 

β. Από το διαχειριστή της εταιρείας προκειμένου για ΕΕ, 
ΟΕ και ΕΠΕ, και 

γ. Προκειμένου για ΑΕ από το νόμιμο εκπρόσωπό της που 
έχει ορισθεΐ από το Δ.Σ. αυτής. Προς τούτο συνυποβάλλεται 
και επίσημο αντίγραφο σχετικού πρακτικού συνεδρίασης του 
Δ.Σ. 

4. Για λόγους διοικητικής και στατιστικής ενημέρωσης της 
Υπηρεσίας, για τα Τουριστικά Γραφεία θα δηλώνονται επι¬ 
πλέον: 

α. Με ποιο συγκεκριμένο έργο ασχολούνται εκ του αναφε- 
ρόμενου στο άρθρο 1 του Ν. 393/76. 

β. Εάν είναι μέλη της ΙΑΤΑ ή άλλων διεθνών τουριστικών 
οργανώσεων. 

γ. Το σύνολο των ΔΧ Τουριστικών Λεωφορείων ιδιοκτησίας 
τους και τους αριθμούς κυκλοφορίας αυτών. 

5. Από τις διατάξεις της απόφασης αυτής δεν προκαλείται 
δαπάνη σε βάρος του προϋπολογισμού του Νομικού Προσώ¬ 
που του ΕΟΤ. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 15 Ιουνίου 1994 

Ο Γ ενικός Γ ραμματέας 
ΕΥΑΓΓΕΛΟΣ ΓΙΑΝΝΑΚΟΥΛΙΑΣ 

-♦- 

Αριθ. Δ4/0/55/1/Φ55 (3) 

Χαρακτηρισμός λιμενικών έργων ως εθνικού επιπέδου. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις της παρ. 4 του άρθρου 10 του Ν. 679/77. 

2. Τις διατάξεις του Ν. 1418/84 και των εκτελεστικών του 
Π.Δ. 609/85 «Κατασκευή δημοσίων έργων» και Π.Δ. 319/87, 


4429 


ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


Π.Δ. 320/87, Π.Δ. 427/87 για τα αποφαινόμενα όργανα εκτέ¬ 
λεσης έργων αρμοδιότητας ΟΛΘ, ΟΛΠ και Λιμενικών Ταμείων 
αντίστοιχα. 

3. Τις διατάξεις του Π.Δ. 39/83 για μεταβίβαση αρμοδιοτή¬ 
των του Υπουργού Δημοσίων Εργων στις Περιφερειακές 
Υπηρεσίες. 

4. Τις αποφάσεις μας αρ. ΒΣ2/0/1/77/Φ55/16.5.83 και 
ΒΣ2/0/2/90/Φ55/29.6.87 χαρακτηρισμού των έργων (με¬ 
λέτη - κατασκευή) που αφορούν τα λιμάνια Πειραιώς, Θεσσα¬ 
λονίκης, Βόλου και Πατρών ως Εθνικού Επιπέδου. 

5. Τις κοινές υπουργικές αποφάσεις αρ. ΒΣ2/3/251/Φ55/ 
13.3.80 και ΒΣ2/0/3/164/Φ55/13.11.87 χαρακτηρισμού των 
έργων (μελέτη - κατασκευή) που αφορούν τα λιμάνια Πειραιά, 
Θεσσαλονίκης, Βόλου, Πατρών, Ηρακλείου, Σούδας, Ρόδου! 
Κέρκυρας, Ηγουμενίτσας, Καβάλας, Αλεξανδρούπολης, Σύρου, 
Μυτιλήνης και Ελευσίνας ως γενικότερης σημασίας. 

6. Την κοινή υπουργική απόφαση αρ.3514.96/02/92/ 
18.6.92 των Υπουργών Εθνικής Οικονομίας, Εσωτερικών, 
ΠΕ.ΧΩ.Δ.Ε. και Εμπορικής Ναυτιλίας με την οποία καθορί¬ 
στηκαν ως λιμάνια Εθνικής Σημασίας τα λιμάνια Πειραιά, Θεσ¬ 
σαλονίκης, Βόλου, Πάτρας, Ηγουμενίτσας, Καβάλας, Αλε¬ 
ξανδρούπολης, Ηρακλείου, Κέρκυρας, Μυτιλήνης, Ρόδου, 
Χαλκίδας, Κύμης, Ελευσίνας, Λαυρίου, Ραφήνας, Αίγιου, Κα¬ 
λαμάτας, ΡεθύμΥου, Σύρου, Σούδας, Κω, εκ των οποίων τα λι¬ 
μάνια Πειραιά, Θεσσαλονίκης, Βόλου, Πάτρας, Ηγουμενί¬ 
τσας, Καβάλας, Αλεξανδρούπολης, Ηρακλείου, Κερκύρας, 
Μυτιλήνης, Ρόδου, παρουσιάζουν διεθνές ενδιαφέρον και 
επειδή: 

α. Για τα έργα που εκτελούνται από τον ΟΛΘ και από τον 
ΟΛΠ σύμφωνα με τις διατάξεις των Π.Δ. 319/87 και 320/87 
σε συνδυασμό με την απόφαση αρ. ΒΣ2/0/1/77/Φ55/ 

16.5.83, Προϊσταμένη Αρχή των έργων Εθνικού Επιπέδου εί¬ 
ναι το Δ.Σ. των ανωτέρω Οργανισμών. 

β. Σύμφωνα με την απόφαση αρ. ΒΣ2/0/1/77/Φ55/ 
16.5.83, λαμβάνοντας υπόψη και τη γνωμοδότηση αρ. 
432/92 του β' Τμήματος του Νομικού Συμβουλίου του Κρά¬ 
τους που αποδεχτήκαμε με το έγγραφο αρ. Δ17α/5/89/Φ.8/ 
28.7.29, ορισμένες πράξεις και αποφάσεις των Δ.Σ. του ΟΛΘ 
και ΟΛΠ που αφορούν τα έργα Εθνικού Επιπέδου και τις σχε¬ 
τικές μελέτες τους απαιτούν για την υλοποίησή τους προη¬ 
γούμενη έγκρισή μας. 

γ. Σε ορισμένα λιμάνια της ανωτέρω παραγρ. 5 λειτουργούν 
οργανωμένες Τεχνικές Υπηρεσίες στα αρμόδια Λιμενικά Τα¬ 
μεία. 

δ. Από την έκδοση της απόφασής μας αρ. ΒΣ2/0/2/90/ 
Φ55/29.6.87 και μέχρι σήμερα έχει διαφοροποιηθεί το κό¬ 
στος κατασκευής των έργων. 

ε. Ορισμένα από τα λιμάνια της ανωτέρω παραγρ. 5 βρίσκο¬ 
νται σε μεγάλη απόσταση από την έδρα των Κεντρικών Υπη¬ 
ρεσιών του Υ.ΠΕ.ΧΩ.Δ.Ε. (Αθήνα). 

7. Την αριθ. 71/1993 απόφαση του Πρωθυπουργού, για 
τον καθορισμό των αρμοδιοτήτων του Αναπληρωτή Υπουργού 
ΠΕ.ΧΩ.Δ.Ε., αποφασίζουμε: 

Α. Καθορίζουμε ως έργα (μελέτη - κατασκευή) Εθνικού 
Επιπέδου: 

1. Όλα τα έργα που είναι προϋπολογισμού δαπάνης δημο- 
πράτησης πέραν των 500 εκ δρχ. μη συμπεριλαμβανομένης 
της δαπάνης ΦΠΑ και αφορούν στα λιμάνια Πειραιά και θεσ/ 
νίκης. 

Για τα έργα αυτά παράλληλα με τις διατάξεις των Π.Δ. 
319/87 και Π.Δ. 320/87 ισχύει η δέσμευση της παραγρα. 3 
της απόφασης αρ. ΒΣ2/0/1/77/Φ55/16.5.83 με αντιστοιχία 
των αναφερομένων διατάξεων στις διατάξεις του Ν. 1418/84 
και των εκτελεστικών του διαταγμάτων. 


2. Όλα τα έργα που είναι προϋπολογισμού δαπάνης πέραν 
των 500 εκ δρχ. μη συμπεριλαμβανομένης της δαπάνης ΦΠΑ 
και αφορούν τα λιμάνια Βόλου, Πάτρας, Ηγουμενίτσας, Καβά¬ 
λας, Αλεξανδρούπολης, Ηρακλείου, Κερκύρας, Μυτιλήνης, 
Ρόδου, Χαλκίδας, Κύμης, Ελευσίνας, Λαυρίου, Ραφήνας, Αί¬ 
γιου, Καλαμάτας, Ρεθύμνου, Σύρου, Σούδας, Κω και Μυκό- 
νου (λιμάνι μείζονος ενδιαφέροντος). 

Γ ια τα έργα αυτά: 

α) Δ/νουσα Υπηρεσία κατά σειρά προτεραιότητας είναι η 
Τεχνική Υπηρεσία του Λιμενικού Ταμείου (σε περίπτωση που 
αυτή είναι οργανωμένη) ή η αρμόδια 2η ΔΕΚΕ (όπου λειτουρ¬ 
γεί) ή το ΤΕΕ της ΔΤΥ του Νομού (όπου δεν υπάρχει τ. ΠΥΔΕ). 

β) Προϊσταμένη Αρχή είναι η αρμόδια κατ’ αντικείμενο Κε¬ 
ντρική Υπηρεσία του Υ.ΠΕ.ΧΩ.Δ.Ε. Ο Υπουργός ΠΕ.ΧΩ.Δ.Ε. 
μπορεί σε ειδικές περιπτώσεις να ορίσει Προϊσταμένη Αρχή 
Περιφερειακή Υπηρεσία. 

γ) Είναι δυνατό με απόφασή μας να ορίζεται ως Ενδιάμεση 
Εποπτεύουσα Υπηρεσία η αρμόδια Δ/νση Συγκ/κών Έργων 
των τ. ΠΥΔΕ, όπου υπάρχει, άλλως η ΔΤΥ του Νομού, με αρ¬ 
μοδιότητα την ενδιάμεση εποπτεία εκτέλεσης των έργων και 
παροχή πληροφοριών και απόψεων στην αρμόδια Κεντρική 
Υπηρεσία του Υ.ΠΕ.ΧΩ.Δ.Ε. κατά τα διάφορα στάδια εκτέλε¬ 
σης των υπόψη έργων και εκπόνησης των μελετών τους. 

Β. Για τα έργα (μελέτη και κατασκευή) γενικότερης σημα¬ 
σίας (που εξομοιούνται με τα διανομαρχιακού επιπέδου) ισχύ¬ 
ουν οι κείμενες διατάξεις και οι εκδοθείσες σχετικές προη¬ 
γούμενες κοινές υπουργικές αποφάσεις με διαφοροποιημένα 
οικονομικά όρια βάσει της παρούσης. Συγκεκριμένα: 

α. Για τα λιμάνια Πειραιά, Θεσσαλονίκης, Βόλου, Πατρών, 
Ηρακλείου, Σούδας, Ρόδου, Κέρκυρας, Ηγουμενίτσας, Καβά¬ 
λας, Αλεξανδρούπολης, Σύρου, Μυτιλήνης και Ελευσίνας 
ισχύει η απόφαση αρ. ΒΣ2/0/3/164/Φ55/13.11.87 μέχρι των 
αντίστοιχων ορίων των παρ. Α(1) και Α(2) της παρούσης από¬ 
φασης. 

β. Για τα υπόλοιπα λιμάνια τα έργα (μελέτη - κατασκευή) θα 
εκτελούνται ως Νομαρχιακού Επιπέδου μέχρι του ορίου της 
παραγρ. Α(2) της παρούσας απόφασης. 

Γ. Δεν επιτρέπεται οι αρμόδιες Υπηρεσίες για τα έργα και 
μελέτες που καθορίζονται με την παρούσα απόφαση ως Εθνι¬ 
κού Επιπέδου να προβαίνουν σε κατατμήσεις αυτών σε μικρό¬ 
τερα τμήματα προκειμένου να μην υπαθχούν στην κατηγορία 
των έργων Εθνικού Επιπέδου αλλά στην αμέσως κατώτερη 
κατηγορία. Δυνατότητα εκτέλεσης έργου ή εκπόνησης μελέ¬ 
της σε αυτοτελείς επιμέρους φάσεις υπάρχει μόνο σε περί¬ 
πτωση περιωρισμένης εγκεκριμένης πίστωσης, τούτο δε θα 
ρυθμίζεται με απόφασή μας. 

Η απόφαση αυτή, ισχύει από την ημερομηνία δημοσίευσης 
της στην Εφημερίδα της Κυβερνήσεως και εφαρμόζεται για 
τις συμβάσεις μελετών και έργων που θα καταρτισθούν μετά 
την ημερομηνία αυτή. 

Οι προηγηθείσες αποφάσεις μας περί Ορισμού Διευθ. 
Υπηρεσιών και Προϊσταμένων Αρχών, με κριτήρια τη στελέ- 
χωση των Υπηρεσιών και τις ανάγκες των έργων, και που αφο¬ 
ρούν στα έργα του 2ου Π.Κ.Σ., ισχύουν ως έχουν. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Αθήνα, 22 Ιουνίου 1994 

ο ΑΝΑΠΛΗΡΟΤΗΣ ΥΠΟΥΡΓΟΣ 

I. ΣΟΥΛΑΔΑΚΗΣ 

Αριθ. Α2/13721/2431 (4) 

Όροι και προϋποθέσεις χορήγησης αδειών κυκλοφορίας ΦΙΧ 

αυτοκινήτων σε κατόχους αυτοπροωθούμενων θεριζοα- 

λωνιστικών μηχανών. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ, ΓΕΩΡΓΙΑΣ ΚΑΙ 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντες υπόψη: 

1. Τις διατάξεις του άρθρου 17 παρ. 15 του Νόμου 2166/93 
(ΦΕΚ137 Α'), «περί κινήτρων ανάπτυξης Επιχειρήσεων, διαρ¬ 
ρυθμίσεις στην έμμεση και άμεση φορολογία και άλλες διατά¬ 
ξεις». 

2. Τις διατάξεις των άρθρων 2, 84 και 88, 89 του Ν. 
2094/92 (ΦΕΚ 182 Α'), «περί κυρώσεως του Κώδικα Οδικής 
Κυκλοφορίας», καθώς και τις λοιπές διατάξεις του Νόμου αυ¬ 
τού. 

3. Τις αποφάσεις 160066/3400/1030/11.6.76, 168619/ 
1698/10.1.78, 123552/672/182/3.6.80 που αναφέρονται 
στην κυκλοφορία αγροτικών μηχανημάτων μεταφοράς σιτη¬ 
ρών και βάμβακος. 

4. Τις διατάξεις του Ν. 1959/91 (ΦΕΚ 123 Α') «Για τις οδι¬ 
κές εμπορευματικές μεταφορές». 

5. Τις διατάξεις του Π.Δ. 363/86 «Περί περιοδικού τεχνικού 
ελέγχου ορισμένων κατηγοριών οχημάτων» και των Π.Δ. 
338/84 και 1387/1981 καθώς και κάθε άλλη διάταξη που 
αφορά στον τεχνικό έλεγχο οχημάτων. 

6. Τις διατάξεις του Π.Δ. 1161/77 (380Α ) «περί μεγίστων 
ορίων διαστάσεων και βαρών των αυτοκινήτων οχημάτων, αρ¬ 
θρωτών οχημάτων, ρυμουλκουμένων υπό αυτοκινήτων και 
συρμών». 

7. Το γεγονός ότι υπάρχει ανάγκη προσδιορισμού του μετα¬ 
φορικού έργου των ΦΙΧ αυτοκινήτων, που χρησιμοποιούνται 
για τη μεταφορά των συγκομιζομένων γεωργικών προϊόντων 
από τις αυτοπροωθούμενες θεριζοαλωνιστικές μηχανές, του 
αριθμού των του έργου το οποίο θα εκτελούν, της χρονικής 
περιόδου που θα κυκλοφορούν καθώς και των διοικητικών 
ποινών οι οποίες θα επιβάλλονται στους παραβάτες. 

8. Το με αριθ. πρωτ. 3220/17.5.94 υπόμνημα που συντά¬ 
χθηκε από την ομάδα εργασίας που συγκροτήθηκε με την Α2/ 
8841 /1632/94 απόφαση του Υπουργού Μεταφορών και Επι¬ 
κοινωνιών με σκοπό την καταγραφή, μελέτη και εισήγηση επί 
του θέματος της χορήγησης ΦΙΧ αυτοκινήτων στους κατό¬ 
χους αγροτικών μηχανημάτων. 

9. Τις διατάξεις του άρθρου 29Α του Ν. 1588/85 «Κυβέρ¬ 
νησης και Κυβερνητικά Όργανα»(Α' 137) όπως προστέθηκαν 
στο άρθρο τούτο με το άρθρο 27 του Ν. 2081 /92 (Α' 154). 

10. Την 1 026431/268/006Α/2.3.1994 κοινή απόφαση 
του Πρωθυπουργού και του Υπουργού Οικονομικών (ΦΕΚ 
154/Β/7.3.1994) «Ανάθεση αρμοδιοτήτων Υπουργού Οικο¬ 
νομικών στους Υφυπουργούς Οικονομικών». 

11. Το γεγονός ότι από τις διατάξεις της απόφασης αυτής 
δεν προκαλείται δαπάνη στον κρατικό προϋπολογισμό, απο¬ 
φασίζουμε: 

ΚΕΦΑΛΑΙΟ Α' 

Ορισμοί 

1. Για την εφαρμογή της παρούσας νοείται: 

α) Ως αγροτικό μηχάνημα, η αυτοπροωθούμενη θεριζοαλω- 
νιστική μηχανή εκτέλεσης γεωργικών εργασιών. 

β) Ως φορτηγό αυτοκίνητο ιδιωτικής χρήσης (ΦΙΧ), το μετα¬ 
φορικό μέσο που χρησιμοποιείται αποκλειστικά και μόνο από 
τον κάτοχο της θεριζοαλωνιστικής μηχανής, κατά την πε¬ 
ρίοδο της συγκομιδής, η οποία (περίοδος) καθορίζεται για 
κάθε νομό με απόφαση του οικείου Νομάρχη, απαγορευμέ¬ 


νης, σε κάθε περίπτωση, της άμεσης ή έμμεσης είσπραξης 
κομίστρου με οποιονδήποτε τρόπο για τις μεταφορές που 
διενεργοϋνται με αυτό. 

Στον όρο «φορτηγό αυτοκίνητο» περιλαμβάνεται το αυτο¬ 
τελές όχημα μικτού βάρους μέχρι 26.000 χλγρ. (χωρίς δικαί¬ 
ωμα προσάρτησης ρυμουλκουμένου ή επικαθημένου). 

γ) «Ως μεταφορικό έργο» των παραπάνω ΦΙΧ αυτοκινήτων, 
η αποκλειστική μεταφορά των συγκομισθέντων προϊόντων 
από τη θεριζοαλωνιστική μηχανή ιδιοκτησίας του κατόχου του 
ΦΙΧ αυτοκινήτου, από τον αγρό στις αποθήκες των παραγω¬ 
γών ή τα αποθηκευτικά κέντρα συγκεντρώσεως εν γένει 
(αποθήκες συνεταιρισμών κ.λπ.). 

Οι μεταφορές πραγματοποιούνται μόνο κατά τις ημέρες 
εργασίας της θεριζοαλωνιστικής μηχανής και μόνο κατά την 
περίοδο συγκομιδής που έχει καθοριστεί για κάθε νομό με 
απόφαση του οικείου Νομάρχη, μετά από εισήγηση της αρμό¬ 
διας Περιφερειακής Υπηρεσίας του Υπουργείου Γεωργίας. 

ΚΕΦΑΛΑΙΟ Β' 

Αρμοδιότητα έκδοσης αδειών κυκλοφορίας 

1. Οι άδειες κυκλοφορίας των φορτηγών αυτοκινήτων ιδιω¬ 
τικής χρήσεως (ΦΙΧ), εκδίδονται από τις Νομαρχιακού επιπέ¬ 
δου Υπηρεσίες του Υπουργείου Μεταφορών και Επικοινω¬ 
νιών, εφ’ όσον προσκομιστούν τα απαιτούμενα δικαιολογη- 
τικά, για την έκδοση ΦΙΧ αυτοκινήτων και με τη συνδρομή των 
κατά περίπτωση όρων και προϋποθέσεων, όπως ορίζονται 
στην παρούσα και εφ’ όσον καταβληθεί η, από τις διατάξεις 
του Ν. 1959/91 (Α' 123) υπέρ του Δημοσίου, προβλεπόμενη 
εφ’ άπαξ εισφορά. 

Για την έκδοση των παραπάνω αδειών δεν απαιτείται εγκρι¬ 
τική απόφαση του οικείου Νομάρχη. 

2. Αρμόδια υπηρεσία για την έκδοση των, κατά τα ανωτέρω 
αδειών κυκλοφορίας, είναι οι οικείες Υπηρεσίες Συγκοινω¬ 
νιών με βάση την έδρα της επιχείρησης ή τη μόνιμη κατοικία 
του κατόχου της αυτοπροωθούμενης θεριζοαλωνιστικής μη¬ 
χανής. Με τον όρο «κάτοχος» θεριζοαλωνιστικής μηχανής νο¬ 
είται κάθε φυσικό ή νομικό πρόσωπο που κατέχει νόμιμη 
άδεια κυκλοφορίας αυτοπροωθούμενης θεριζοαλωνιστικής 
μηχανής, που έχει εκδοθεί από την αρμόδια Υπηρεσία του 
Υπουργείου Γεωργίας. 

ΚΕΦΑΛΑΙΟ Γ' 

Προϋποθέσεις χορήγησης αδειών κυκλοφορίας 

1.0 κάτοχος αυτοπροωθούμενης θεριζοαλωνιστικής μηχα¬ 
νής επιτρέπεται να θέσει σε κυκλοφορία μέχρι δύο (2) φορ¬ 
τηγά αυτοκίνητα ιδιωτικής χρήσης, εφ’ όσον προσκομισθούν 
από αυτόν, εκτός των άλλων δικβιολογητικφν που προβλέπο- 
νται από τις ισχύουσες διατάξεις και τα παρακάτω: 

α) Βεβαίωση της αρμόδιας Δ.Ο.Υ. (της μόνιμης κατοικίας 
του κατόχου της θεριζοαλωνιστικής μηχανής ή Διεύθυνσης 
επαγγέλματός του) και η οποία θα είναι του τύπου: 

«Βεβαίωση» 

«Βεβαιούται ότι, όπως προκύπτει . 

ο .του .κάτοικος . 

έχει υποβάλει βεβαίωση έναρξης επαγγέλματος . 

ως κάτοχος αυτοπροωθούμενης θεριζοαλωνιστικής 
μηχανής με αντικείμενο εργασιών . 

.(περιγραφή του αντικειμέ¬ 
νου)». 

Στις περιπτώσεις νομικών προσώπων θα αναφέρεται η 
επωνυμία της επιχείρησης και η έδρα της επιχείρησης που εί¬ 
ναι «κάτοχος» αυτοπροωθούμενης θεριζοαλωνιστικής μηχα¬ 
νής. 

β) Βεβαίωση οικείας Υπηρεσίας Υπουργείου Γ εωργίας (Δ/ 

νση Εγγείων Βελτιώσεων), η οποία θα είναι του τύπου: 

«Βεβαιούται ότι ο .του .είναι 

κάτοχος της με αριθμ. κυκλοφορίας . 

αυτοπροωθούμενης θεριζοαλωνιστικής μηχανής που βρίσκε¬ 
ται σε λειτουργία και η οποία συγκομίζει τα παρακάτω αναλυ¬ 
τικά αναφερόμενα προϊόντα . 

γ) Νομίμως επικυρωμένο φωτοαντίγραφο της άδειας κυ¬ 
κλοφορίας της αυτοπροωθούμενης θεριζοαλωνιστικής μηχα¬ 
νής που αναφέρεται στην παραπάνω βεβαίωση. 

Αφού ελεγχθούν όλα τα απαιτούμενα δικαιολογητικά και 
εφ’ όσον διαπιστωθεί από αυτά ότι ο κάτοχος της αυτοπροω¬ 
θούμενης θεριζοαλωνιστικής μηχανής είναι το ίδιο πρόσωπο 
που αναφέρεται στις βεβαιώσεις της αρμόδιας ΔΟΥ και της 
οικείας Υπηρεσίας του Υπουργείου Γεωργίας, χορηγούνται 
άδεια και πινακίδες κυκλοφορίας ΦΙΧ αυτοκινήτων. 

Στην άδεια κυκλοφορίας των αυτοκινήτων αυτών στη στήλη 
των παρατηρήσεων αναγράφονται τα παρακάτω: 

«Επιτρέπεται να κυκλοφορεί (το ΦΙΧ αυτ/το) αποκλειστικά 
και μόνο εντός του χρονικού διαστήματος που ορίζεται από 
την ισχύουσα απόφαση του οικείου Νομάρχη που καθορίζει 
την περίοδο συγκομιδής κάθε νομού». 

«Επιτρέπεται να κυκλοφορεί αποκλειστικά και μόνο κατά 
της ημέρες εργασίας της με αριθμ. κυκλοφορίας 

.θεριζοαλωνιστικής μηχανής και εφ’ όσον 

μεταφέρει τα .προϊόντα, 

(συμπληρώνεται με τα προϊόντα που αναφέρει η βεβαίωση 
του Υπουργείου Γεωργίας) και μεταφέρει τα προϊόντα αυτά, 
από τον αγρό στις αποθήκες των παραγωγών ή τα αποθήκες 
των παραγωγών ή τα αποθηκευτικά κέντρα συγκεντρώ- 
σεως». 

«Απαγορεύεται η μεταφορά οποιωνδήποτε άλλων προϊό¬ 
ντων οποτεδήποτε». 

ΚΕΦΑΛΑΙΟ Δ' 

Τεχνικά χαρακτηριστικά ΦΙΧ αυτοκινήτων 

Τα παραπάνω ΦΙΧ αυτοκίνητα, που συνοδεύουν την αυτο- 
προωθούμενη θεριζοαλωνιστική μηχανή, επιτρέπεται να φέ¬ 
ρουν επ' αυτών οποιοδήποτε μόνιμο μηχανικό εξοπλισμό ή 
συσκευή ογκομέτρησης ή ζύγισης και εκκένωσης σιτηρών, 
μετά από μετατροπή που έχουν υποστεί στην Ελλάδα ή στο 
εξωτερικό. Η κιβωτάμαξα αυτών θα είναι ειδικά διασκευα¬ 
σμένη για τη μεταφορά των σιτηρών και συγκεκριμένα θα εί¬ 
ναι κατασκευασμένη από λαμαρίνα κλειστή απ’ όλες τις πλευ¬ 
ρές, με ειδική θύρα ή θυρίδες στη πίσω ή άλλη πλευρά, για την 
εύκολη εκκένωση, με σύστημα ανατροπής ή με απορροφη- 
τήρα και ελάχιστο ύψος τοιχωμάτων 1,40 μ. Η τοποθέτηση 
των ανωτέρω μηχανισμών γίνεται σύμφωνα με τους κανόνες 
της τεχνικής και κατά τέτοιο τρόπο, ώστε να μην προκύπτει 
υπέρβαση των επιτρεπομένων φορτίσεων των αξόνων του 
αυτοκινήτου, τόσο κατά την κυκλοφορία όσο και κατά την εν 
στάσει φορτοεκφόρτωση (ευστάθεια του αυτοκινήτου). 

Προς απόδειξη των παραπάνω θα υποβάλλονται: 
α) Σχετική μελέτη υπογεγραμμένη και σφραγισμένη από 
μηχανολόγο, μηχανικό ή υπομηχανικό ή τεχνολόγο μηχα¬ 
νικό. 

β) Υπεύθυνη δήλωση σύμφωνα με τις διατάξεις του Ν. 

1599/86 του ίδιου, όπως παραπάνω τεχνικού, στην οποία θα 
δηλώνεται, ότι η τοποθέτηση των μηχανισμών έγινε σύμφωνα 
με τους κανόνες της τεχνικής και της επιστήμης και ότι το 
όχημα εν γένει πληροί τους όρους της ασφαλούς κυκλοφο¬ 
ρίας. 

γ) Βεβαίωση της αρμόδιας υπηρεσίας του Υπουργείου Γε¬ 
ωργίας (Δ/νση Εγγείων Βελτιώσεων), με την οποία θα βεβαι¬ 
ώνεται ότι το αμάξωμα του ΦΙΧ αυτοκινήτου είναι κατάλληλο 


για τη μεταφορά των προϊόντων, τα οποία προορίζεται να με¬ 
ταφέρει. 

Το απόβαρο των υπόψη οχημάτων θα ευρίσκεται εκ ζυγί- 
σεως και κατά τα λοιπά θα εφαρμόζονται οι σχετικές περί 
φορτηγών αυτοκινήτων διατάξεις. 

ΚΕΦΑΛΑΙΟ Ε' 

Όροι κυκλοφορίας 

1. Τα ΦΙΧ αυτοκίνητα, οι άδειες των οποίων χορηγούνται 
σύμφωνα με την παρούσα οδηγούνται από πρόσωπα, που κα¬ 
τέχουν τη νόμιμη άδεια οδήγησης σύμφωνα με τον ΚΟΚ και 
τις ισχύουσες διατάξεις. 

2. Επί των παραπάνω ΦΙΧ αυτοκινήτων, κατά τη διάρκεια 
της κυκλοφορίας τους, υποχρεωτικά πρέπει να υπάρχει επι¬ 
κυρωμένο φωτοαντίγραφο της ισχύουσας απόφασης του οι¬ 
κείου Νομάρχη που καθορίζει την περίοδο συγκομιδής κάθε 
νομού, με τις αυτοπροωθούμενες διατάξεις θεριζοαλωνιστι- 
κές μηχανές. 

Το παραπάνω έγγραφο αποτελεί συνοδευτικό έγγραφο και 
επιδεικνύεται από τον οδηγό του οχήματος, σε κάθε ζήτησή 
του, από τα αρμόδια όργανα ελέγχου. 

3. Επί του αμαξώματος κάθε φορτηγού ιδιωτικής χρήσης, 
της κατηγορίας αυτής, πρέπει να αναγράφονται τα παρακάτω 
διακριτικά: 

Ιδιωτική χρήση 

Αριθμός κυκλοφορίας . 

Μικτό βάρος . 

Ωφέλιμο φορτίο . 

Στοιχεία κατόχου ΦΙΧ . 

Αριθμ. κυκλοφορίας θεριζοαλωνιστικής μηχανής 

4. Η κιβωτάμαξα των οχημάτων αυτών βάφεται με πράσινο 
χρώμα. Στη μέση κάθε μιας από τις τρεις πλευρές της κιβωτά- 
μαξας (δύο πλευρές και μία οπίσθια) υπάρχουν τρεις λωρίδες 
κεκλιμένες, με κλίση 45° κίτρινου χρώματος, πλάτους 12 εκα¬ 
τοστών του μέτρου και με απόσταση μεταξύ τους 12 εκατο¬ 
στών του μέτρου. 

5. Επί των ΦΙΧ αυτοκινήτων πρέπει να βρίσκονται και τα 
προβλεπόμενα από τις διατάξεις αρμοδιότητας του Υπουρ¬ 
γείου Οικονομικών συνοδευτικά φορολογικά στοιχεία. 

ΚΕΦΑΛΑΙΟ ΣΤ' 

Απαγορεύσεις - Παραβάσεις 

Για τα φορτηγά αυτοκίνητα ιδιωτικής χρήσης, που κυκλο¬ 
φορούν σύμφωνα με τις διατάξεις της παρούσας, απαγορεύε¬ 
ται: 

α) Η μεταφορά προϊόντων πέραν από αυτά, που αναγράο- 
νται στην άδεια κυκλοφορίας τους, οποτεδήποτε. 

β) Η κυκλοφορία κατά εκείνες τις ημέρες, που δεν εργάζε¬ 
ται η αυτοπροωθούμενη θεριζοαλωνιστική μηχανή, για την 
οποία έχει εκδοθεί η άδεια κυκλοφορίας τους. 

γ) Η κυκλοφορία εκτός της περιόδου συγκομιδής, που ορί¬ 
ζεται με την ισχύουσα απόφαση του οικείου Νομάρχη κάθε 
φορά. 

δ) Η μεταφορά προϊόντων που έχουν συγκομιστεί από άλλη 
αυτοπροωθούμενη θεριζοαλωνιστική μηχανή που δεν ανήκει 
στον κάτοχο του ΦΙΧ αυτοκινήτου. 

ε) Η διενέργεια οποιοσδήποτε άλλης μεταφοράς, εκτός 
από εκείνης της μεταφοράς των προϊόντων, που αναφέρονται 
στην άδεια κυκλοφορίας, από τον αγρό που γίνεται η συγκο¬ 
μιδή με την αυτοπροωθούμενη θεριζοαλωνιστική μηχανή, 

ιδιοκτησίας του κατόχου του ΦΙΧ αυτοκίνητου, προς τις απο¬ 
θήκες των παραγωγών ή τα αποθηκευτικά κέντρα συγκε- 
ντρώσεως εν γένει. 

ΚΕΦΑΛΑΙΟ Ζ' 

Ποινές - Όργανα Ελέγχου 

1. Αρμόδια όργανα για τη διαπίστωση και την επιβολή ποι¬ 
νών στους παραβάτες του Κεφ. Ε' και Κεφ. ΣΤ' της παρούσας 
είναι τα κατά τόπους αστυνομικά όργανα. 

2. Τα αστυνομικά όργανα, σε περίπτωση που διαπιστώσουν 
οποιαδήποτε από τις παραβάσεις του Κεφ. ΣΤ' της παρού¬ 
σας, ακινητοποιούν επί τόπου το φορτηγό αυτοκίνητο και 
αφορούν αμέσως τα στοιχεία κυκλοφορίας (άδεια και πινακί¬ 
δες κυκλοφορίας) και επιβάλλουν διοικητικό πρόστιμο 
100.000 δρχ. στον παραβάτη. 

Τα στοιχεία κυκλοφορίας αποστέλλονται στην Υπηρεσία 
Συγκοινωνιών που τα έχει εκδόσει, με σχετική έκθεση που 
συντάσσεται γι’ αυτό το σκοπό, (αφαίρεση στοιχείων, διοικη¬ 
τικό πρόστιμο). 

Η παραπάνω έκθεση κοινοποιείται και στην οικεία ΔΟΥ του 
παραβάτη για την είσπραξη του προστίμου. 

Οι αρμόδιες Υπηρεσίες Συγκοινωνιών, με απόφαση, αφαι- 
ρούν οριστικά τα στοιχεία κυκλοφορίας του ΦΙΧ αυτοκινήτου 
και απαγορεύεται η χορήγηση νέας άδειας κυκλοφορίας ΦΙΧ 
αυτοκινήτου στον παραβάτη, για δύο (2) χρόνια, από την ημε¬ 
ρομηνία της οριστικής αφαίρεσης της άδειας κυκλοφορίας. 

Η παραπάνω απόφαση αφαίρεσης κοινοποιείται στην οι¬ 
κεία ΔΟΥ του παραβάτη. Οι παραπάνω ποινές επιβάλλονται 
ανεξάρτητα του αριθμού των παραβάσεων. 

3. Τα αστυνομικά όργανα, σε περίπτωση που διαπιστώσουν 
ότι τα υπόψη ΦΙΧ αυτοκίνητα δεν πληρούν τους όρους κυκλο¬ 
φορίας που αναφέρονται στις παραγρ. 2, 3 και 4 του Κεφ. Ε' 
της παρούσας, αφαιρούν τα στοιχεία κυκλοφορίας επί τόπου 
και επιβάλλουν, ως διοικητική ποινή, την αφαίρεση των στοι¬ 
χείων κυκλοφορίας μέχρι 30 ημέρες. 

Για την επιβολή αυτών των ποινών ενημερώνεται με σχετική 
έκθεση η Υπηρεσία Συγκοινωνιών, που έχει εκδόσει την 
άδεια κυκλοφορίας του ΦΙΧ αυτοκινήτου. 

4. Τα παραπάνω χρηματικά πρόστιμα (παραγρ. 2 Κεφ. 2) 
αναπροσαρμόζονται ανά διετία κατά 20%. 

5. Γ ια τυχόν άλλες παραβάσεις εφαρμόζονται οι κατά περί¬ 
πτωση ισχύουσες διατάξεις. 

ΚΕΦΑΛΑΙΟ Η' 

1. Σε περίπτωση μεταβίβασης αυτοπροωθούμενης θεριζο- 
αλωνιστικής μηχανής, ο πωλητής εκτός από τη διαδικασία, 
που προβλέπεται από τις σχετικές διατάξεις του Υπουργείου 
Γεωργίας, περί μεταβιβάσεως, υποχρεούται να καταθέσει την 
άδεια και πινακίδες κυκλοφορίας των ΦΙΧ αυτοκινήτων που 
κατέχει, στην αρμόδια Υπηρεσία Συγκοινωνιών. 

Επίσης οι αρμόδιες Υπηρεσίες του Υπουργείου Γ εωργίας, 
υποχρεούνται να ενημερώνουν, εγγράφως, τις Υπηρεσίες Συ¬ 
γκοινωνιών για κάθε περίπτωση αλλαγής ιδιοκτησίας των αυ- 
τοπροωθούμενων θεριζοαλωνιστικών μηχανών. 

2. Σε περίπτωση, που ο κάτοχος θεριζοαλωνιστικής μηχα¬ 
νής, δηλώσει στην οικεία ΔΟΥ διακοπή εργασιών, μαζί με τη 
δήλωσή του, καταθέτει και τα στοιχεία κυκλοφορίας των ΦΙΧ 
αυτοκινήτων που κατέχει. 

Η Υπηρεσία αυτή (ΔΟΥ) υποχρεούται να αποστείλει τα πα¬ 
ραπάνω στοιχεία κυκλοφορίας στην αρμόδια Υπηρεσία Συ¬ 
γκοινωνιών. 

Η ίδια διαδικασία τηρείται από τις οικείες ΔΟΥ και σε περί¬ 
πτωση που ο κάτοχος θεριζοαλωνιστικής μηχανής καταθέσει 
τις άδειες και πινακίδες κυκλοφορίας ΦΙΧ αυτοκινήτων, που 
κατέχει. 


Οι Υπηρεσίες Συγκοινωνιών επαναχορηγούν τα στοιχεία 
κυκλοφορίας στις παραπάνω περιπτώσεις εφόσον ο αϊτών τη 
χορήγηση, πληροί τις προϋποθέσεις της παρούσας και εφό¬ 
σον προσκομιστούν εκ νέου τα προβλεπόμενα δικαιολογη- 
τικά. 

ΚΕΦΑΛΑΙΟ θ' 

Τελικές Διατάξεις 

1. Οι κάτοχοι οχημάτων φορτηγών, τα οποία κυκλοφόρη¬ 
σαν με διατάξεις του Υπουργείου Γ εωργίας, ως αγροτικά μη¬ 
χανήματα, για την εξυπηρέτηση θεριζοαλωνιστικών μηχανών, 
προκειμένου να τα απογράψουν ως φορτηγά αυτοκίνητα ιδι¬ 
ωτικής χρήσης, σύμφωνα με τις διατάξεις της παρούσας και 
των άλλων ισχυουσών διατάξεων, για τα φορτηγά αυτοκίνητα, 
υποβάλλουν στις αρμόδιες Υπηρεσίες Συγκοινωνιών, εκτός 
των άλλων δικαιολογητικών και: 

α) Αδεια κυκλοφορίας των οχημάτων αυτών ως «αγροτικών 
μηχανημάτων» και 

β) Τίτλους κυριότητας (πιστοποιητικό Τελωνείου, συμβό¬ 
λαιο κ.λπ.). 

2. Οι Υπηρεσίες Συγκοινωνιών, που χορηγούν τις υπόψη 
άδειες, θα τηρούν ειδικό βιβλίο, στο οποίο θα αναγράφονται 
τα πλήρη στοιχεία των κατόχων των ΦΙΧ αυτοκινήτων (αριθμ. 
κυκλοφ. θεριζοαλωνιστικής μηχανής, αριθμ. κυκλοφ. ΦΙΧ, μι¬ 
κτό βάρος ΦΙΧ, ωφ. φορτίο ΦΙΧ, Δ/νση κατοικίας, αρμόδια 
ΔΟΥ, στην οποία υπάγεται ο κάτοχος της θεριζοαλωνιστικής 
μηχανής, ποινές κ.λπ.). 

3. Από την έναρξη ισχύος της παρούσας, παύουν να ισχύ¬ 
ουν όλες οι εκδοθείσες μέχρι σήμερα, αποφάσεις των αρμό¬ 
διων και συναρμόδιων Υπουργείων, που ρυθμίζουν, κατά δια¬ 
φορετικό· τρόπο, το θέμα. 

4. Η ισχύς της παρούσας αρχίζει από την ημερομηνία δημο- 
σιεύσεώς της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Αθήνα, 17 Ιουνίου 1994 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΟΝ ΓΕΩΡΓΙΑΣ 

ΔΗΜ. ΓΕΩΡΓΑΚΟΠΟΥΛΟΣ Γ. ΜΩΡΑΤΤΗΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

I. ΧΑΡΑΛΑΜΠΟΥΣ 
-♦- 

Αριθ. ΔΚΠ/7914 (5) 

Χορήγηση άδειας ασκήσεως επαγγέλματος Κοινωνικού Λει¬ 
τουργού στην Μπαρζώκα Χαροϋλα του Γεωργίου. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Με την απόφαση του Νομάρχή Θεσσαλονίκης 6 αρ. πρωτ. 
ΔΚΠ/7914 έχει χορηγηθεί στην Μπαρζώκα Χαρούλα του Γε- 
ωργίου άδεια ασκήσεως επαγγέλματος Κοινωνικού Λειτουρ¬ 
γού. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Θεσσαλονίκη, 31 Μαΐου 1994 

Ο Νομάρχης κ.α.α. 
ο Διευθυντής Εσωτερικών 
ΑΝΑΣΤ. Γ. ΑΝΑΣΤΑΣΟΠΟΥΛΟΣ 

-♦- 

Αριθ. ΕΙ/οικ. 9019 (6) 

Σύσταση 18ης Ενιαίας Σχολικής Επιτροπής Δήμου Κερκυ- 
ραίων (Δημοτικό Σχολείο και Νηπιαγωγείο Ποταμού) του 
Νομού Κερκύρας. 

Ο ΝΟΜΑΡΧΗΣ ΚΕΡΚΥΡΑΣ 
Έχοντας υπόψη: 

1. Τις διατάξεις: 

α) την παραγρ. 8-15 του άρθρου 5 του Ν. 1854/1990 «Για 
την Ακαδημία Αθηνών και άλλες εκπαιδευτικές διατάξεις» 
όπως τροποποιήθηκαν με τις όμοιες της παρ. 8 του Ν. 
2156/93 και 

β) του άρθρου 187 του Δημοτικού και Κοινοτικού Κώδικα 
(Π.Δ. 323/1989), όπως τροποποιήθηκαν με το άρθρο 11 Ν 
2130/93. 

2. Τις αριθμ. ΕΣ/14454 και ΕΣ/14447 του 1991 αποφάσεις 
μας περί σύστασης «Σχολικής Επιτροπής Δημοτικού Σχολείου 
Ποταμού» και Σχολικής Επιτροπής Νηπιαγωγείου Ποταμού 
που δημοσιεύθηκαν στο ΦΕΚ 832 και 830 του 1991 (τεύχ. Β') 
αντίστοιχα. 

3. Την αριθμ. 35-355/1993 απόφαση του Δημοτικού Συμ¬ 
βουλίου Κερκυραίων του Νομού Κερκύρας, με την οποία τρο¬ 
ποποιείται η αριθμ. 11-105/91 απόφασή του και συνίσταται 
Ενιαία Σχολική Επιτροπή, αποφασίζουμε: 

1. Συνιστούμε στο Δήμο Κερκυραίων του Νομού Κερκύρας 
ίδιο Νομικό Πρόσωπο με την επωνυμία «18η Ενιαία Σχολική 
Επιτροπή Δημοτικού Σχολείου και Νηπιαγωγείου Ποταμού». 

Η συνιστωμένη με την απόφαση αυτή Σχολική Επιτροπή 
διοικείται από επταμελές (7μελές) Διοικητικό Συμβούλιο, 
αποτελούμενο από: 
α) Δύο Δημοτικούς Συμβούλους 
β) Το Δ/ντή του Δημοτικού Σχολείου 
γ) Τη Δ/ντρια του Νηπιαγωγείου 
δ) Έναν εκπρόσωπο του Συλλόγου Γονέων και Κηδεμόνων 
του Δημοτικού Σχολείου 
ε) Έναν εκπρόσωπο του Νηπιαγωγείου 
στ) Ένα δημότη του Δήμου Κερκυραίων 

2. Η θητεία του πρώτου Διοικητικού Συμβουλίου της συνι- 
στωμένης με την απόφαση αυτή Σχολικής Επιτροπής λήγει με 
τη λήξη της δημοτικής και κοινοτικής περιόδου 1991 -1994. 

Η θητεία των μελών του Διοικητικού Συμβουλίου ακολουθεί 
τη δημοτική και κοινοτική περίοδο. 

3. Το Διοικητικό Συμβούλιο της Σχολικής Επιτροπής εκλέ¬ 
γει τον αντιπρόεδρο και τον γραμματέα του. 

4. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται για την κά¬ 
λυψη των δαπανών λειτουργίας, θέρμανσης, φωτισμού, 
ύδρευσης, τηλεφώνου, αποχέτευσης, αγοράς αναλωσίμων 
υλικών κ.λπ. 

β) Η αμοιβή καθαριστριών. 

γ) Η εκτέλεση έργων για την επισκευή και συντήρηση των 
σχολείων και τον κάθε είδους εξοπλισμό τους. 

δ) Η εισήγηση προς τις αντίστοιχες διευθύνσεις πρωτοβάθ¬ 
μιας και δευτεροβάθμιας εκπαίδευσης για τον εφοδιασμό 
από τον Οργανισμό Σχολικών Κτιρίων των Σχολείων με έπιπλα 
και εξοπλιστικά είδη και από το Υπουργείο Εθνικής Παιδείας 
και θρησκευμάτων με βιβλία για τις σχολικές βιβλιοθήκες. 

ε) Η διαχείριση των εσόδων από την ενδεχόμενη εκμετάλ¬ 
λευση των σχολικών κυλικείων και 
στ) Η λήψη κάθε άλλου μέτρου που κρίνεται αναγκαίο για 
τη στήριξη της διοικητικής λειτουργίας των σχολικών μονά¬ 
δων. 

5. Πόροι της Σχολικής Επιτροπής είναι: 
α) Η ετήσια επιχορήγηση του Κράτους. 


β) Η ετήσια επιχορήγηση του Δήμου. 

γ) Κάθε είδους εισφορές, δωρεές, κληρονομιές και κληρο¬ 
δοσίες. 

6. Περιουσία: Η περιουσία που τυχόν θα διατεθεί. 

7. Το Νομικό Πρόσωπο εκπροσωπείται στο δικαστήριο και 
σε κάθε δημόσια αρχή από τον Πρόεδρο του Δ.Σ. και όταν αυ¬ 
τός απουσιάζει ή κωλύεται από τον αντιπρόεδρο. 

8. Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Δήμου Κερκυραίων 
το ύψος της οποίας δεν μπορεί να προσδιορισθεί. 

Με την παρούσα ανακαλούνται οι αριθμ. ΕΣ/14454 και ΕΣ/ 
14447 του 1991 αποφάσεις μας. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Κέρκυρα, 13 Ιουνίου 1994 

Ο Νομάρχης 
ΑΛ. ΖΑΡΚΑΔΑΣ 

-♦- 

Αριθ. 8520 (7) 

Κατάργηση ίδιου Νομικού Προσώπου στο Ν. Λακωνίας με την 
επωνυμία «Κοινοτική Βιβλιοθήκη Παπαδιανικών». 

Ο ΝΟΜΑΡΧΗΣ ΛΑΚΩΝΙΑΣ 
Έχοντας υπόψη: 

1. Τις διατάξεις του άρθρου 187 παρ. 7 του Δ.Κ.Κ. (Π.Δ. 
323/89) όπως συμπληρώθηκαν με τις όμοιες του άρθρου 11 
του Ν. 2130/93, σύμφωνα με τις οποίες «Νομικά Πρόσωπα 
που συστήθηκαν με οποιοδήποτε τρόπο καταργούνται με 
απόφαση Νομάρχη, ύστερα από απόφαση Κ.Σ. που δημο¬ 
σιεύεται στην Εφημερίδα της Κυβερνήσεως». 

2. Το υπ’ αριθ. 121/10.2.1969 Β.Δ. περί συστάσεως στην 
Κοινότητα Παπαδιανίκων ίδιου Νομικού Προσώπου υπό το 
όνομα «Κοινοτική Βιβλιοθήκη Παπαδιανίκων» (ΦΕΚ 30/ 
20.2.69 τεύχος Α'). 

3. Την 57/94 απόφαση του Κ.Σ. Παπαδιανίκων σύμφωνα με 
την οποία το ανωτέρω Νομικό Πρόσωπο μέχρι σήμερα δεν 
λειτούργησε λόγω έλλειψης προσωπικού και επειδή τα σχο¬ 
λεία της κοινότητας διαθέτουν Βιβλιοθήκες που καλύπτουν 
τις ανάγκες των μαθητών. 

4. Τις διατάξεις του άρθρου 27 του Ν. 2081/92 με τις 
οποίες προστέθηκε νέο άρθρο 29Α στο Ν. 1558/85 «Κυβέρ¬ 
νηση και Κυβερνητικά Όργανα». 

5· Την αριθ. 19283/2.12.93 απόφαση εξουσιοδότησης για 
υπογραφή των αποφάσεων και των λοιπών πράξεων με 
εντολή Νομάρχη, αποφασίζουμε: 

Καταργούμε το Νομικό Πρόσωπο με την επωνυμία «Κοινο¬ 
τική Βιβλιοθήκη Παπαδιανίκων», που συστάθηκε με τό υπ’ 
αριθ. 121/10.2.69 Β.Δ. για τους λόγους που αναφέρονται 
στην παραπάνω απόφαση του Κ.Σ. 

Με την παρούσα απόφαση δεν προκαλείται δαπάνη σε βά¬ 
ρος του προϋπολογισμού της κοινότητας Παπαδιανίκων. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Σπάρτη, 15 Ιουνίου 1994 
Με εντολή Νομάρχη 
Ο Διευθυντής 
Η. ΜΑΝΔΑΛΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριβ. ΔΙΕΣ 4564 (8) 

Σύσταση Αναπτυξιακού Συνδέσμου κοινοτήτων στο Ν. Ροδό¬ 
πης. 

Ο ΝΟΜΑΡΧΗΣ ΡΟΔΟΠΗΣ 
Έχοντας υπόψη: 

' 1. Τις διατάξεις των άρθρων 190 έως και 196 του ΔΚΚ (Π .Δ. 
323/89). 

2. Την 30102/6.11.87 κοινή απόφαση των Υπουργών Εσω¬ 
τερικών, Εθνικής Οικονομίας, Περιβάλλοντος και Δημοσίων 
Έργων, με την οποία πραγματοποιήθηκε ο χωρισμός των γε¬ 
ωγραφικών ενοτήτων του Ν. Ροδόπης και στην 8η γεωγρα¬ 
φική ενότητα περιλαμβάνονται οι Κοινότητες, Φαναριού, Μέ¬ 
σης Ν. Καλλίστης και Σάλπης. 

3. Την 39084/4.6.1986 ερμηνευτική εγκύκλιο του Υπ. 
Εσωτερικών, με την οποία δίδονται διευκρινήσεις για τη σύ¬ 
σταση αναπτυξιακών συνδέσμων των ΟΤΑ. 

4. Τις 9/94, 5/94 και 7/94 αποφάσεις των κοινοτικών συμ¬ 
βουλίων αντίστοιχα των Κοινότητων Μέσης, Ν. Καλλίστης και 
Φαναριού, με τις οποίες αποφασίζεται η σύσταση αναπτυξια¬ 
κού συνδέσμου με την επωνυμία «Εκτέλεση και συντήρηση 
έργων για κοινή ύδρευση των κοινοτήτων», καθώς και την 
αριθμ. ΔΙΕΣ 4282/16.6.94 απόφασή μας με την οποία έγινε 
υποχρεωτική και η συμμετοχή της Κοινότητας Σάλπης στον 
ανωτέρω Αναπτυξιακό Σύνδεσμο σύμφωνα με τη διάταξη της 
παρ. 4 του άρθρου 196 του ΔΚΚ. 

5. Το γεγονός ότι το περιεχόμενο των αποφάσεων των Κοι¬ 
νοτικών Συμβουλίων των ανωτέρω Κοινοτήτων συμπίπτει, 
εκτός από την έδρα, αποφασίζουμε: 

Συνιστούμε Αναπτυξιακό Σύνδεσμο των Κοινοτήτων Μέ¬ 
σης, Ν. Καλλίστης, Φαναριού και Σάλπης με την επωνυμία 
«Εκτέλεση και συντήρηση έργων για κοινή ύδρευση των Κοι¬ 
νοτήτων Μέσης, Ν. Καλλίστης. Φαναριού και Σάλπης». 

Έδρα του Συνδέσμου ορίζεται η έδρα της Κοινότητας Ν. 
Καλλίστης. 

Σκοποί του συνδέσμου είναι η εκπόνηση χωροταξικού σχε¬ 
δίου και η μελέτη προγράμματος ανάπτυξης της περιοχής. Η 
υποβοήθηση των ΟΤΑ του συνδέσμου στην καταγραφή και ιε- 
ράρχιση των αναγκών στην αξιολόγηση των αναγκαίων έργων 
υποδομής και στον προγραμματισμό τους. Η δημιουργία ή η 
επέκταση τεχνικών υπηρεσιών και η στελέχωσή τους με το 
κατάλληλο επιστημονικό και τεχνικό προσωπικό. Η μελέτη, 
κατασκευή, διαχείριση και συντήρηση των έργων τεχνικής 
υποδομής που θα του ανατεθούν οι ΟΤΑ. Η προμήθεια μηχα¬ 
νημάτων και υλικών για την κατασκευή και συντήρηση έργων. 


Η προστασία του περιβάλλοντος. Η μελέτη, κατασκευή, δια¬ 
χείριση και συντήρηση συστημάτων ύδρευσης και αποχέτευ¬ 
σης των ΟΤΑ. Η καθαριότητα καθώς και η συλλογή, η αποκο¬ 
μιδή, η διάθεση και η επεξεργασία των απορριμμάτων. 

Πόροι του συνδέσμου είναι: 

α. Η υποχρεωτική εισφορά των συμμετεχόντων ΟΤΑ, η 
οποία ανέρχεται σε ποσοστό 5% επί των τακτικών εσόδων 
του προηγουμένου από την κατάρτιση του προϋπολογισμού 
έτους. 

β. Πρόσοδοι από την περιουσία του συνδέσμου. 

γ. Δωρεές, επιχορηγήσεις και εισφορές από το Δημόσιο ή 
άλλα φυσικά ή νομικά πρόσωπα ή οργανισμοϋς-δωρεές ομο¬ 
γενών κ.λπ. 

δ. Πρόσοδοι από τους φόρους, τέλη δικαιώματα που επι¬ 
βάλλονται υπέρ του συνδέσμου. 

ε. Επιχορήγηση από τους φορείς του δημόσιου τομέα, για 
την εκτέλεση έργων την κάλυψη διαφόρων δαπανών και την 
πληρωμή των αποδοχών του προσωπικού του συνδέσμου. 

στ. Χρονική διάρκεια του συνδέσμου ορίζεται για δέκα (10) 
έτη. 

Από την απόφαση αυτή προκαλείται δαπάνη σε βάρος των 
προϋπολογισμών των ανωτέρω Κοινοτήτων ύψους 5% επί 
των τακτικών εσόδων του προϋπολογισμού του προηγούμε¬ 
νου έτους μη δυνάμενη να καθορισθεί επακριβώς. 

Η παρούσα να δημοσιευθεί στην Εφημερίδα της Κυβερνή- 
σεως. 

Κομοτηνή, 16 Ιουνίου 1994 
Ο Νομάρχης 

ΠΑΥΛΟΣ ΠΑΠΑΔΟΠΟΥΛΟΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(9) 

Στην Φ.12.1/Β3/1308/1994 απόφαση του Υπουργού 
Εθνικής Παιδείας και θρησκευμάτων, που δημοσιεύθηκε στο 
ΦΕΚ 429/9.6.1994 (τ.Β) και αφορά συμπληρωματική κοστο¬ 
λόγηση συγγραμμάτων στους φοιτητές Α.Ε.Ι. επιφέρεται η 
πιο κάτω διόρθωση: Στη σελίδα 3797 και στον αύξοντα 
αριθμό «29» προστίθεται το εξής: 

«Ν. Δελούκας Ναυτικό Δίκαιο Νομικής Δημ. Παν. Θράκης». 

(Από το Εθνικό Τυπογραφείο) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




